John Patrick Foley

John Patrick Foley (født 11. november 1935 i Darby utenfor Philadelphia i Pennsylvania i USA, død 11. desember 2011 i Darby) var en av den katolske kirkes kardinaler. Han var erkebiskop og var i mange år tilknyttet den romerske kurie som president for det pavelige råd for sosial kommunikasjon (1984–2007).


== Liv og virke ==


=== Bakgrunn ===
John Patrick Foley var sønn av John og Regina (født Vogt) Foley. Han vokste opp i Philadelphia-forstaden Sharon Hill og den katolske menigheten Holy Spirit.Etter skolegang ved Saint Joseph's Preparatory School fra 1949 til 1953 vurderte han en kort tid å bli jesuitt.Han studerte ved St. Joseph's College i Philadelphia, tok bachelorgraden i historie i 1957 og i filosofi i 1958.


=== Prest ===
Den 19. mai 1962 ble han presteviet og året etter reiste han til det pavelige universitet Angelicum i Roma for videre studier, samtidig som han dekket andre og tredje sesjon av andre vatikankonsil for erkebispedømmet Philadelphias avis The Catholic Standard and Times. I Roma tok han doktorgraden i filosofi og senere en mastergrad i journalistikk.
I 1966 vendte han tilbake til prestetjeneste i USA, samtidig som han ble redaktør for The Catholic Standard and Times og også professor i filosofi ved et presteseminar. Samtidig var han aktiv i både radio- og TV-produksjoner.
Den 18. januar 1976 ble han utnevnt til pavelig æresprelat med tittelen monsignore.


=== Biskop ===
Den 5. april 1984 han utnevnt til biskop av pave Johannes Paul II og til leder av den pavelige kommisjon for sosial kommunikasjon. Han ble bispeviet 8. mai 1984 av kardinal John Joseph Krol av Philadelphia; medkonsekrerende var Martin Nicholas Lohmuller, hjelpebiskop i Philadelphia, og Thomas Jerome Welsh, biskop av Allentown.    
Fire år senere ble denne kommisjon for sosial kommunikasjon oppgradert til å være et pavelig råd. Den 27. juni 2007 overlot han denne stillingen til erkebiskop Claudio Maria Celli.


=== Kardinal ===
24. november samme år ble han utnevnt til kardinal, med San Sebastiano al Palatino som tittelkirke. Han ble også stormester for Ridderordenen av den hellige grav i Jerusalem (Ordo Equestris Sancti Sepulchri Hierosolymitani) hvor han etterfulgte Carlo Furno.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Kardinal Gaetano de Lai (1853–1928) *1911
Kardinal Raffaele Carlo Rossi (1876–1948) *1920
Kardinal Amleto Giovanni Cicognani (1883–1973) *1933
Kardinal John Joseph Krol (1910-1996) *1953
Kardinal John Patrick Foley (1935.2011) *1984


== Referanser ==


== Eksterne lenker ==
Biografi på katolsk.no
Biografi på The Cardinals of the Holy Roman Church